title: Provedbena uredba Komisije (EU) 2018/1708 оd 13. studenoga 2018. o zaštiti naziva „Însurăței” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
                  14.11.2018

                  HR

                  Službeni list Europske unije

                  L 286/1

         PROVEDBENA UREDBA KOMISIJE (EU) 2018/1708
         оd 13. studenoga 2018.
         o zaštiti naziva „Însurăței” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Rumunjske za upis naziva „Însurăței” u registar te ga je objavila u Službenom listu Europske unije (2).

                     (2)

                     Komisiji nije dostavljen ni jedan prigovor u smislu članka 98. Uredbe (EU) br. 1308/2013.

                     (3)

                     U skladu s člankom 99. Uredbe (EU) br. 1308/2013 naziv „Însurăței” trebalo bi zaštititi i upisati u registar iz članka 104. te uredbe.

                     (4)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Zaštićuje se naziv „Însurăței” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 671.

            (2)  SL C 144, 25.4.2018., str. 2.


title: Provedbena uredba Komisije (EU) 2018/1709 оd 13. studenoga 2018. o utvrđivanju tehničkih parametara ad hoc modula za 2020. o nesrećama na radu i drugim zdravstvenim problemima povezanima s radom u pogledu ankete o radnoj snazi na uzorku u skladu s Uredbom Vijeća (EZ) br. 577/98 (Tekst značajan za EGP.)

text:
                  14.11.2018

                  HR

                  Službeni list Europske unije

                  L 286/3

         PROVEDBENA UREDBA KOMISIJE (EU) 2018/1709
         оd 13. studenoga 2018.
         o utvrđivanju tehničkih parametara ad hoc modula za 2020. o nesrećama na radu i drugim zdravstvenim problemima povezanima s radom u pogledu ankete o radnoj snazi na uzorku u skladu s Uredbom Vijeća (EZ) br. 577/98
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 577/98 od 9. ožujka 1998. o organizaciji ankete o radnoj snazi na uzorku u Zajednici (1), a posebno njezin članak 7.a stavak 5.,
         budući da:

                     (1)

                     U svojoj Komunikaciji o strateškom okviru EU-a o zdravlju i sigurnosti na radu 2014. – 2020. (2) Komisija je naglasila važnost poboljšanja kvalitete prikupljanja statističkih podataka o nesrećama i bolestima povezanima s radom, profesionalnim izloženostima te lošem zdravlju povezanom s radom. Ponavljanjem ad hoc modula o nesrećama na radu i drugim zdravstvenim problemima povezanima s radom iz 1999., 2007. i 2013. trebala bi se omogućiti nadopuna podataka koje dostavljaju države članice u skladu s Uredbom Komisije (EU) br. 349/2011 (3). Isto tako, ponavljanjem tog modula trebale bi se pružiti informacije o profesionalnoj izloženosti čimbenicima rizika za fizičko zdravlje i mentalnu dobrobit.

                     (2)

                     U Delegiranoj uredbi Komisije (EU) 2016/1851 (4) utvrđuju se i opisuju specijalizirane informacije („podmoduli”) koje bi trebalo uključiti u ad hoc modul za 2020. o nesrećama na radu i drugim zdravstvenim problemima povezanima s radom.

                     (3)

                     Komisija bi trebala utvrditi tehničke parametre, filtre, šifre i rokove za prijenos podataka u okviru ad hoc modula o nesrećama na radu i drugim zdravstvenim problemima povezanima s radom.

                     (4)

                     Mjere predviđene ovom Uredbom u skladu su s mišljenjem Odbora za europski statistički sustav,

               DONIJELA JE OVU UREDBU:

            Članak 1.
            Tehnički parametri ad hoc modula za 2020. o nesrećama na radu i drugim zdravstvenim problemima povezanima s radom, filtri, šifre koje treba upotrijebiti i rok za slanje rezultata Komisiji utvrđeni su u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 77, 14.3.1998., str. 3.

            (2)  COM(2014) 332 final, 6. lipnja 2014.

            (3)  Uredba Komisije (EU) br. 349/2011 od 11. travnja 2011. o provedbi Uredbe (EZ) br. 1338/2008 Europskog parlamenta i Vijeća o statističkim podacima Zajednice o javnom zdravlju i zdravlju i sigurnosti na radu, glede statističkih podataka o nesrećama na radu (SL L 97, 12.4.2011., str. 3.).

            (4)  Delegirana uredba Komisije (EU) 2016/1851 od 14. lipnja 2016. o donošenju programa ad hoc modula za godine 2019., 2020. i 2021. za anketu o radnoj snazi na uzorku kako je predviđeno Uredbom Vijeća (EZ) br. 577/98 (SL L 284, 20.10.2016., str. 1.).

            PRILOG
            U ovom se Prilogu utvrđuju tehnički parametri, filtri i šifre koje treba upotrijebiti u ad hoc modulu o nesrećama na radu i drugim zdravstvenim problemima povezanima s radom predviđenom za primjenu u 2020. Utvrđuju se i datumi za dostavu podataka Komisiji.

               Rok za slanje rezultata Komisiji: 31. ožujka 2021.

               Filtri i šifre koje treba upotrijebiti za slanje podataka: kako je utvrđeno u Prilogu III. Uredbi Komisije (EZ) br. 377/2008 (1).

               Stupci rezervirani za neobvezne pondere, za upotrebu u slučajevima poduzorkovanja ili izostanka odgovora: stupci 226 – 229 sadržavaju cijele brojeve, a stupci 230 – 231 decimalna mjesta.
            1.   Podmodul „Nesreće na radu”

            Filtar: 15 ≤ AGE ≤ 74

                        Naziv/stupac

                        Šifra

                        Opis

                        Filtar

                        ACCIDNUM

                           Broj nesreća na radu tijekom posljednjih 12 mjeseci

                        (WSTATOR = 1,2)

                        211

                           Nesreće na radu koje za posljedicu imaju ozljede nastale u 12 mjeseci prije referentnog tjedna

                        ili (WSTATOR = 3 – 5 i EXISTPR = 1

                        0

                        Nema

                        i YEARPR i

                        1

                        Jedna

                        MONTHPR nije

                        2

                        Dvije ili više

                        prije razdoblja od godine dana

                        9

                        Nije primjenjivo (nije uključeno u filtar)

                        prije

                        Prazno

                        Nema odgovora/Ne znam

                        referentnog tjedna)

                        ACCIDTYP

                           Vrsta nesreće na radu

                        ACCIDNUM = 1,2

                        212

                           Je li posljednja nesreća na radu bila prometna nesreća

                        1

                        Prometna nesreća

                        2

                        Nesreća koja nije bila prometna

                        9

                        Nije primjenjivo (nije uključeno u filtar)

                        Prazno

                        Nema odgovora/Ne znam

                        ACCIDJOB

                           Posao povezan s nesrećom

                        ACCIDNUM = 1,2

                        213

                           Posao za vrijeme kojeg se dogodila posljednja nesreća na radu koja je za posljedicu imala ozljedu

                        1

                        Sadašnji glavni posao

                        2

                        Sadašnji drugi posao

                        3

                        Prethodni posao (samo za osobe koje nisu u radnom odnosu)

                        4

                        Neki drugi sadašnji ili prethodni posao

                        9

                        Nije primjenjivo (nije uključeno u filtar)

                        Prazno

                        Nema odgovora/Ne znam

                        ACCIDBRK

                           Trajanje odsutnosti s posla zbog nesreće na radu

                        ACCIDNUM = 1,2

                        214 – 215

                           Broj kalendarskih dana – isključujući dan nesreće – tijekom 12 mjeseci prije referentnog tjedna tijekom kojih je osoba bila nesposobna za rad zbog posljednje nesreće na radu koja je za posljedicu imala ozljedu

                        00

                        Još izbiva s posla jer se nije oporavila od nesreće, ali očekuje da će nastaviti s radom kasnije

                        01

                        Očekuje da zbog te nesreće više nikad neće raditi

                        02

                        Izbivanje kraće od jednog dana ili nije uopće izbivala s posla

                        03

                        Od jednog do četiri dana

                        04

                        Od četiri dana do dva tjedna

                        05

                        Od dva tjedna do mjesec dana

                        06

                        Od jednog do tri mjeseca

                        07

                        Od tri do šest mjeseci

                        08

                        Od šest do devet mjeseci

                        09

                        Od devet do 12 mjeseci

                        99

                        Nije primjenjivo (nije uključeno u filtar)

                        Prazno

                        Nema odgovora/Ne znam

                  2.   Podmodul „Zdravstveni problemi povezani s radom”

            Filtar: 15 ≤ AGE ≤ 74

                        Naziv/stupac

                        Šifra

                        Opis

                        Filtar

                        HPROBNUM

                           Broj zdravstvenih problema povezanih s radom tijekom posljednjih 12 mjeseci

                        (WSTATOR = 1,2)
                        ili

                        216

                           Fizički ili mentalni zdravstveni problemi koje je osoba pretrpjela u 12 mjeseci prije referentnog tjedna koji su uzrokovani ili pogoršani radom, osim ranije zabilježenih nesreća na radu

                        (WSTATOR = 3 – 5 i
                        EXISTPR = 1)

                        0

                        Nema

                        1

                        Jedan

                        2

                        Dva ili više

                        9

                        Nije primjenjivo (nije uključeno u filtar)

                        Prazno

                        Nema odgovora/Ne znam

                        HPROBTYP

                           Vrsta zdravstvenog problema povezanog s radom

                        HPROBNUM = 1,2

                        217 – 218

                           Vrsta najozbiljnijeg zdravstvenog problema uzrokovanog ili pogoršanog radom

                        00

                        Problem s kostima, zglobovima ili mišićima koji uglavnom pogađa vrat, ramena, ruke ili šake

                        01

                        Problem s kostima, zglobovima ili mišićima koji uglavnom pogađa kukove, koljena, noge ili stopala

                        02

                        Problem s kostima, zglobovima ili mišićima koji uglavnom pogađa leđa

                        03

                        Problem s disanjem ili plućima

                        04

                        Problem s kožom

                        05

                        Problem sa sluhom

                        06

                        Stres, depresija ili anksioznost

                        07

                        Glavobolja i/ili naprezanje očiju

                        08

                        Srčana bolest, srčani napad ili drugi problemi krvožilnog sustava

                        09

                        Zarazna bolest (virusna, bakterijska ili druga vrsta zaraze)

                        10

                        Problem sa želucem, jetrom, bubrezima ili probavom

                        11

                        Druga vrsta zdravstvenog problema

                        99

                        Nije primjenjivo (nije uključeno u filtar)

                        Prazno

                        Nema odgovora/Ne znam

                        HPROBLIM

                           Zdravstveni problem koji ograničava svakodnevne aktivnosti

                        HPROBNUM = 1,2

                        219

                           Ograničava li najozbiljniji zdravstveni problem uzrokovan ili pogoršan radom sposobnost izvršavanja svakodnevnih aktivnosti na radnom mjestu ili izvan radnog mjesta

                        0

                        Ne

                        1

                        Da, u određenoj mjeri

                        2

                        Da, znatno

                        9

                        Nije primjenjivo (nije uključeno u filtar)

                        Prazno

                        Nema odgovora/Ne znam

                        HPROBJOB

                           Posao povezan sa zdravstvenim problemom

                        HPROBNUM = 1,2

                        220

                           Posao koji je uzrokovao ili pogoršao najozbiljniji zdravstveni problem.

                        1

                        Sadašnji glavni posao

                        2

                        Sadašnji drugi posao

                        3

                        Prethodni posao (samo za osobe koje nisu u radnom odnosu)

                        4

                        Neki drugi sadašnji ili prethodni posao

                        9

                        Nije primjenjivo (nije uključeno u filtar)

                        Prazno

                        Nema odgovora/Ne znam

                        HPROBBRK

                           Trajanje odsutnosti s posla zbog zdravstvenog problema povezanog s radom

                        HPROBNUM = 1,2

                        221 – 222

                           Broj kalendarskih dana tijekom 12 mjeseci prije referentnog tjedna tijekom kojih je osoba bila nesposobna za rad zbog najozbiljnijeg zdravstvenog problema koji je uzrokovan ili pogoršan radom

                        00

                        Još izbiva s posla jer se nije oporavila od zdravstvenog problema, ali očekuje da će nastaviti s radom kasnije

                        01

                        Očekuje da zbog tog zdravstvenog problema nikad više neće raditi

                        02

                        Izbivanje kraće od jednog dana ili nije uopće izbivala s posla

                        03

                        Od jednog do četiri dana

                        04

                        Od četiri dana do dva tjedna

                        05

                        Od dva tjedna do mjesec dana

                        06

                        Od jednog do tri mjeseca

                        07

                        Od tri do šest mjeseci

                        08

                        Od šest do devet mjeseci

                        09

                        Od devet do 12 mjeseci

                        99

                        Nije primjenjivo (nije uključeno u filtar)

                        Prazno

                        Nema odgovora/Ne znam

                  3.   Podmodul „Čimbenici rizika za fizičko zdravlje i/ili mentalnu dobrobit”

                        Naziv/stupac

                        Šifra

                        Opis

                        Filtar

                        PHYSRISK

                           Izloženosti čimbenicima rizika za fizičko zdravlje

                        WSTATOR = 1,2

                        223 – 224

                           Izloženosti na radu jednom od sljedećih čimbenika rizika koji može utjecati na fizičko zdravlje. Naznačite čimbenik koji se smatra najrizičnijim za fizičko zdravlje.

                        01

                        Da, uglavnom zamorni ili bolni položaji

                        02

                        Da, uglavnom ponavljajući pokreti šaka ili ruku

                        03

                        Da, uglavnom rukovanje teškim teretima

                        04

                        Da, uglavnom buka

                        05

                        Da, uglavnom jake vibracije

                        06

                        Da, uglavnom kemikalije, prašina, isparavanja, dimovi ili plinovi

                        07

                        Da, uglavnom aktivnosti koje podrazumijevaju jaku vizualnu koncentraciju

                        08

                        Da, uglavnom pokliznuća, spoticanja i padovi

                        09

                        Da, uglavnom uporaba strojeva ili ručnih alata (osim vozila)

                        10

                        Da, uglavnom uporaba vozila (tijekom rada, osim na putu na posao i s posla)

                        11

                        Da, uglavnom neki drugi značajan čimbenik rizika za fizičko zdravlje

                        00

                        Nema značajnih čimbenika rizika za fizičko zdravlje

                        99

                        Nije primjenjivo (nije uključeno u filtar)

                        Prazno

                        Nema odgovora/Ne znam

                        MENTRISK

                           Izloženost čimbenicima rizika za mentalnu dobrobit

                        WSTATOR = 1,2

                        225

                           Izloženosti na radu jednom od sljedećih čimbenika rizika koji može utjecati na mentalnu dobrobit. Naznačite čimbenik koji se smatra najrizičnijim za mentalnu dobrobit.

                        1

                        Da, uglavnom znatan vremenski pritisak ili preopterećenost poslom

                        2

                        Da, uglavnom nasilje ili opasnost od nasilja

                        3

                        Da, uglavnom uznemiravanje ili zlostavljanje

                        4

                        Da, uglavnom loša komunikacija ili suradnja unutar organizacije

                        5

                        Da, uglavnom rad s teškim klijentima, pacijentima, učenicima itd.

                        6

                        Da, uglavnom nesigurnost radnog mjesta

                        7

                        Da, uglavnom nedostatak autonomije ili nedostatak utjecaja na brzinu rada ili radnih postupaka

                        8

                        Da, uglavnom neki drugi značajan čimbenik rizika za mentalnu dobrobit

                        0

                        Nema značajnih čimbenika rizika za mentalnu dobrobit

                        9

                        Nije primjenjivo (nije uključeno u filtar)

                        Prazno

                        Nema odgovora/Ne znam

               (1)  Uredba Komisije (EZ) br. 377/2008 od 25. travnja 2008. o provedbi Uredbe Vijeća (EZ) br. 577/98 o provedbi ankete o radnoj snazi na uzorku u Zajednici u pogledu šifriranja koje od 2009. treba koristiti za prijenos podataka, korištenju poduzorka za prikupljanje podataka o strukturnim varijablama i definiciji referentnih tromjesečja (SL L 114, 26.4.2008., str. 57.).


title: Provedbena uredba Komisije (EU) 2018/1710 оd 13. studenoga 2018. o promjeni stope prilagodbe za izravna plaćanja na temelju Uredbe (EU) br. 1306/2013 Europskog parlamenta i Vijeća za kalendarsku godinu 2018. i stavljanju izvan snage Provedbene uredbe Komisije (EU) 2018/866

text:
                  14.11.2018

                  HR

                  Službeni list Europske unije

                  L 286/10

         PROVEDBENA UREDBA KOMISIJE (EU) 2018/1710
         оd 13. studenoga 2018.
         o promjeni stope prilagodbe za izravna plaćanja na temelju Uredbe (EU) br. 1306/2013 Europskog parlamenta i Vijeća za kalendarsku godinu 2018. i stavljanju izvan snage Provedbene uredbe Komisije (EU) 2018/866
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (1), a posebno njezin članak 26. stavak 4.,
         nakon savjetovanja s Odborom za poljoprivredne fondove,
         budući da:

                     (1)

                     Provedbenom uredbom Komisije (EU) 2018/866 (2) utvrđene su stope prilagodbe za izravna plaćanja u skladu s Uredbom (EU) br. 1306/2013 za kalendarsku godinu 2018. Ta je stopa prilagodbe utvrđena na temelju podataka dostupnih u kontekstu nacrta proračuna za 2019., posebno uzimajući u obzir iznos financijske discipline od 468,7 milijuna EUR za pričuvu za krize u poljoprivrednom sektoru iz članka 25. Uredbe (EU) br. 1306/2013.

                     (2)

                     Bez obzira na to što potreba za financijskom disciplinom ostaje 468,7 milijuna EUR za pričuvu za krize u poljoprivrednom sektoru, dostupni podaci povezani s Komisijinim dopisom o izmjeni br. 1. za nacrt proračuna za 2019., kojim su obuhvaćena predviđanja za izravna plaćanja i rashodi povezani s tržištem, ipak pokazuju da je potrebno prilagoditi stopu financijske discipline utvrđene Provedbenom uredbom (EU) 2018/866.

                     (3)

                     Stoga je na temelju novih podataka kojima raspolaže Komisija, primjereno prilagoditi stopu prilagodbe u skladu s člankom 26. stavkom 4. Uredbe (EU) br. 1306/2013 prije 1. prosinca kalendarske godine na koju se ta stopa prilagodbe odnosi.

                     (4)

                     U pravilu, poljoprivrednici koji podnose zahtjev za potporu za izravna plaćanja za jednu kalendarsku godinu (N) plaćanja primaju unutar određenog razdoblja plaćanja u financijskoj godini (N + 1). Međutim države članice mogu izvršiti zakašnjela plaćanja poljoprivrednicima nakon isteka tog razdoblja plaćanja, uz određena ograničenja. Ta zakašnjela plaćanja mogu biti izvršena u sljedećoj financijskoj godini. Kada se u određenoj kalendarskoj godini primjenjuje financijska disciplina, stopu prilagodbe ne bi trebalo primjenjivati na plaćanja za koja su zahtjevi za potporu podneseni u kalendarskim godinama u kojima se ne primjenjuje financijska disciplina. Stoga je, kako bi se osiguralo jednako postupanje prema poljoprivrednicima, primjereno predvidjeti da se stopa prilagodbe treba primjenjivati samo na plaćanja za koja su zahtjevi za potporu podneseni u kalendarskoj godini u kojoj se primjenjuje financijska disciplina, neovisno o tome kada je izvršeno plaćanje poljoprivrednicima.

                     (5)

                     Člankom 8. stavkom 1. Uredbe (EU) br. 1307/2013 Europskog parlamenta i Vijeća (3) utvrđuje se da se stopa prilagodbe primjenjiva na izravna plaćanja utvrđena u skladu s člankom 26. Uredbe (EU) br. 1306/2013 primjenjuje samo na izravna plaćanja koja premašuju 2 000 EUR i koja se dodjeljuju poljoprivrednicima u odgovarajućoj kalendarskoj godini. Nadalje, člankom 8. stavkom 2. Uredbe (EU) br. 1307/2013 predviđa se da se kao rezultat postupnog uvođenja izravnih plaćanja stopa prilagodbe primjenjuje na Hrvatsku tek od 1. siječnja 2022. Stoga se stopa prilagodbe koju treba odrediti ovom Uredbom ne bi trebala primjenjivati na plaćanja poljoprivrednicima u toj državi članici.

                     (6)

                     Promijenjenu stopu prilagodbe trebalo bi uzeti u obzir za izračun svih plaćanja koja se dodjeljuju poljoprivredniku na temelju zahtjeva za potporu koji je podnesen za kalendarsku godinu 2018. Stoga bi radi jasnoće Provedbenu uredbu (EU) 2018/866 trebalo staviti izvan snage.

                     (7)

                     Kako bi se osiguralo da se prilagođena stopa prilagodbe primjenjuje od datuma kada će se započeti s plaćanjima poljoprivrednicima u skladu s Uredbom (EU) br. 1306/2013, ova bi se Uredba trebala primjenjivati od 1. prosinca 2018.,

               DONIJELA JE OVU UREDBU:

            Članak 1.

               1.   Za potrebe određivanja stope prilagodbe predviđene člancima 25. i 26. Uredbe (EU) br. 1306/2013 te u skladu s člankom 8. stavkom 1. Uredbe (EU) br. 1307/2013 iznosi izravnih plaćanja u okviru programa potpore navedenih u Prilogu I. Uredbi (EU) br. 1307/2013 koji se poljoprivrednicima dodjeljuju na temelju zahtjeva za potporu podnesenog za kalendarsku godinu 2018. i koji premašuju 2 000 EUR umanjuju se za stopu prilagodbe od 1,411917 %.

               2.   Smanjenje iz stavka 1. ne primjenjuje se na Hrvatsku.

            Članak 2.
            Provedbena uredba (EU) 2018/866 stavlja se izvan snage.

            Članak 3.
            Ova Uredba stupa na snagu sedmog dana od dana objave u Službenom listu Europske unije.
            Primjenjuje se od 1. prosinca 2018.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 549.

            (2)  Provedbena uredba Komisije (EU) 2018/866 оd 13. lipnja 2018. o utvrđivanju stope prilagodbe za izravna plaćanja u skladu s Uredbom (EU) br. 1306/2013 Europskog parlamenta i Vijeća za kalendarsku godinu 2018. (SL L 149, 14.6.2018., str. 1.).

            (3)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).


title: Provedbena uredba Komisije (EU) 2018/1712 оd 13. studenoga 2018. o izmjeni Provedbene uredbe (EU) 2018/1013 o uvođenju privremenih zaštitnih mjera u vezi s uvozom određenih proizvoda od čelika

text:
                  14.11.2018

                  HR

                  Službeni list Europske unije

                  L 286/17

         PROVEDBENA UREDBA KOMISIJE (EU) 2018/1712
         оd 13. studenoga 2018.
         o izmjeni Provedbene uredbe (EU) 2018/1013 o uvođenju privremenih zaštitnih mjera u vezi s uvozom određenih proizvoda od čelika
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/478 Europskog parlamenta i Vijeća od 11. ožujka 2015. (1), a posebno njezine članke 5. i 7.,
         uzimajući u obzir Uredbu (EU) 2015/755 Europskog parlamenta i Vijeća od 29. travnja 2015. (2), a posebno njezine članke 3. i 4.,
         budući da:
         I.   KONTEKST

                     (1)

                     Komisija je 18. srpnja 2018. Provedbenom uredbom (EU) 2018/1013 (3) uvela privremene zaštitne mjere koje se primjenjuju na uvoz određenih proizvoda od čelika. Područjem primjene tih mjera bila je obuhvaćena Južna Afrika.

                     (2)

                     Međutim, u skladu s člankom 33. Sporazuma o gospodarskom partnerstvu („SGP”) između Europske unije i njezinih država članica, s jedne strane, i država Južnoafričke razvojne zajednice („SADC”), s druge strane (4), države SADC SGP-a trebalo bi isključiti iz područja primjene zaštitnih mjera koje EU poduzima u skladu sa Sporazumom WTO-a o zaštitnim mjerama.

                     (3)

                     Južna Afrika trenutačno je jedina država SADC SGP-a koja podliježe privremenim zaštitnim mjerama za čelik i to u dvije kategorije proizvoda: nehrđajući toplovaljani limovi i trake (8. kategorija proizvoda) te nehrđajući hladnovaljani limove i trake (9. kategorija proizvoda).

                     (4)

                     Uredbu (EU) 2018/1013 trebalo bi stoga izmijeniti kako bi se Južna Afrika uklonila iz područja primjene privremenih mjera za te dvije kategorije proizvoda.

               II.   POVEĆANJE UVOZA

                     (5)

                     Kako je prikazano u tablicama u nastavku, isključenjem Južne Afrike iz područja primjene privremenih mjera ne mijenjaju se opći trendovi uvoza proizvoda iz predmetnih dviju kategorija, tj. uvoz je i dalje u znatnom porastu.

                                 8. kategorija proizvoda

                                 2013.

                                 2014.

                                 2015.

                                 2016.

                                 2017.

                                 Ukupan uvoz (u tonama)

                                 175 816

                                 233 028

                                 269 697

                                 351 075

                                 436 173

                                    Indeks (2013. = 100)

                                    100

                                    133

                                    153

                                    200

                                    248

                                 Bez Južne Afrike

                                 157 289

                                 214 041

                                 246 965

                                 325 272

                                 407 050

                                    Indeks (2013. = 100)

                                    100

                                    136

                                    157

                                    207

                                    259

                                 9. kategorija proizvoda

                                 2013.

                                 2014.

                                 2015.

                                 2016.

                                 2017.

                                 Ukupan uvoz (u tonama)

                                 697 457

                                 1 017 613

                                 787 521

                                 843 352

                                 976 108

                                    Indeks (2013. = 100)

                                    100

                                    146

                                    113

                                    121

                                    140

                                 Bez Južne Afrike

                                 645 259

                                 954 614

                                 697 537

                                 751 259

                                 869 549

                                    Indeks (2013. = 100)

                                    100

                                    148

                                    108

                                    116

                                    135

                     (6)

                     Općenito, isključenjem Južne Afrike ne mijenja se ni kretanje uvoza u cjelini s obzirom na malen udio, ispod 0,5 %, koji je ona u njemu imala od 2013. do 2017. To je ujedno razlog zbog kojeg uvoz iz Južne Afrike ne utječe na zaključke iz uvodne izjave 81. Uredbe (EU) 2018/1013 o učinku drugih čimbenika na stanje industrije Unije.

               III.   RAZINA PRIVREMENIH MJERA

                     (7)

                     Južnu Afriku trebalo bi isključiti iz područja primjene privremenih zaštitnih mjera za 8. i 9. kategoriju proizvoda, a razinu kvote za te kategorije proizvoda primjereno prilagoditi. Uvoz iz Južne Afrike nakon stupanja na snagu privremenih zaštitnih mjera trebalo bi retroaktivno isključiti za izračun bescarinske kvote za preostalo trajanje važenja privremenih mjera.

                     (8)

                     Mjere iz ove Uredbe u skladu su s mišljenjem Odbora za zaštitne mjere uspostavljenog u skladu s člankom 3. stavkom 3. Uredbe (EU) 2015/478 i člankom 22. stavkom 3. Uredbe (EU) 2015/755,

               DONIJELA JE OVU UREDBU:

            Članak 1.
            Uvoz 8. i 9. kategorije proizvoda iz Priloga V. Uredbi (EU) 2018/1013 podrijetlom iz Južne Afrike ne podliježe privremenim zaštitnim mjerama uvedenima Uredbom (EU) 2018/1013. Dio Priloga V. Uredbi (EU) 2018/1013 koji se odnosi na 8. i 9. kategoriju proizvoda zamjenjuje se kako slijedi:
            „

                     PRILOG V.

                        Carinske kvote

                                 Broj proizvoda

                                 Redni broj

                                 Kategorija proizvoda

                                 Oznake KN

                                 Opseg carinske kvote (neto tona)

                                 Stopa dodatne pristojbe

                                 8.

                                 09.8508

                                 Nehrđajući toplovaljani limovi i trake

                                 7219 11 00 , 7219 12 10 , 7219 12 90 , 7219 13 10 , 7219 13 90 , 7219 14 10 , 7219 14 90 , 7219 22 10 , 7219 22 90 , 7219 23 00 , 7219 24 00 , 7220 11 00 , 7220 12 00

                                 178 865

                                 25 %

                                 9.

                                 09.8509

                                 Nehrđajući hladnovaljani limovi i trake

                                 7219 31 00 , 7219 32 10 , 7219 32 90 , 7219 33 10 , 7219 33 90 , 7219 34 10 , 7219 34 90 , 7219 35 10 , 7219 35 90 , 7219 90 20 , 7219 90 80 , 7220 20 21 , 7220 20 29 , 7220 20 41 , 7220 20 49 , 7220 20 81 , 7220 20 89 , 7220 90 20 , 7220 90 80

                                 423 442

                                 25 %

               ”

            Članak 2.

               1.   Prilog IV. Uredbe (EU) 2018/1013 trebalo bi izmijeniti u pogledu 8. i 9. skupine proizvoda podrijetlom iz Južne Afrike kako bi se uzele u obzir odredbe iz članka 1. Dio Priloga IV. Uredbi (EU) 2018/1013 koji se odnosi na Južnu Afriku zamjenjuje se kako slijedi:
               „

                        PRILOG IV.

                           Popis proizvoda podrijetlom iz zemalja u razvoju na koje se primjenjuju privremene mjere (označeno s „x”)

                                    Zemlja/Skupina proizvoda

                                    1.

                                    2.

                                    3.

                                    4.

                                    5.

                                    6.

                                    7.

                                    8.

                                    9.

                                    12.

                                    13.

                                    14.

                                    15.

                                    16.

                                    17.

                                    18.

                                    20.

                                    21.

                                    22.

                                    23.

                                    25.

                                    26.

                                    28.

                                    Južna Afrika

                  ”

               2.   Robu podrijetlom iz Južne Afrike iz 8. i 9. kategorije proizvoda koja je uvezena u EU nakon stupanja na snagu Uredbe (EU) 2018/1013 trebalo bi isključiti iz izračuna bescarinske kvote.

            Članak 3.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 83, 27.3.2015., str. 16.

            (2)  SL L 123, 19.5.2015., str. 33.

            (3)  Provedbena uredba Komisije (EU) 2018/1013 оd 17. srpnja 2018. o uvođenju privremenih zaštitnih mjera u vezi s uvozom određenih proizvoda od čelika (SL L 181, 18.7.2018., str. 39.).

            (4)  SL L 250, 16.9.2016., str. 3.